Základná škola, Československej armády 22, Prešov

**Učebné osnovy**

Predmet:

 **Anglický jazyk**

Školský rok : 2021/2022

Ročník: prvý

Základná škola, Československej armády 22, Prešov

**Učebné osnovy**

Vzdelávacia oblasť: Jazyk a komunikácia

Vyučovací predmet: Anglický jazyk

Stupeň vzdelania: ISCED 1 – primárne vzdelanie

Ročník: prvý

Vyučovací jazyk: slovenský jazyk

Časová dotácia: 2 hodiny týždenne , spolu 66 vyučovacích hodín

1. **Charakteristika predmetu**

Záujem o štúdium anglického jazyka v posledných rokoch stále rastie. Je to dané nielen požiadavkou zo strany rodičov či žiakov, ale najmä spoločenským vývinom. Vstup našej krajiny do EÚ a jej štruktúr si žiada ovládanie cudzích jazykov, dobré vedomosti a komunikačné zručnosti .Jednou z možností ako túto požiadavku naplniť je začať vyučovať anglický jazyk už v mladšom školskom veku a riadiť sa heslom: „ Čím skôr, tým lepšie. “

Skorý začiatok vyučovania anglického jazyka má pozitívny vplyv na celkový rozvoj osobnosti dieťaťa. Otvára žiakom nový obzor pri spoznávaní iných kultúr a tým rozvíja aj tolerantnosť dieťaťa voči iným kultúram. Uľahčuje deťom prácu pri vyučovaní formou IKT metód.

 **2**. **Ciele predmetu**

Skorý začiatok vyučovania anglického jazyka

* má vzbudiť záujem o jazyk a kultúru
* má sprostredkovať základné vedomosti v anglickom jazyku
* má umožniť dieťaťu dorozumievať sa v inom jazyku ako vo vlastnom
* má byť prínosom k celkovému vývinu dieťaťa a rovnomerne podporovať jeho emocionálne, kreatívne, sociálne a kognitívne schopnosti
* má umožniť dieťaťu lepšie poznanie sveta a tým podporovať jeho sebavedomie
1. **Kľúčové kompetencie**

**- sociálne komunikačné kompetencie**

- na základnej úrovni využíva technické prostriedky medzi osobnej komunikácie,

- chápe význam rešpektovania kultúrnej rozmanitosti,

- v anglickom jazyku je schopný na primeranej úrovni porozumieť hovorenému textu,

uplatniť sa v osobnej konverzácii, ako aj tvoriť texty, týkajúce sa bežných životných

situácií,

* **kompetencia v oblasti matematického a prírodovedného myslenia**
* používa základné matematické myslenie na riešenie rôznych praktických problémov v každodenných situáciách
* je pripravený ďalej si rozvíjať schopnosť objavovať, pýtať sa a hľadať odpovede, ktoré smerujú k systematizácii poznatkov
* **kompetencie v oblasti informačných a komunikačných technológií**

- vie používať vybrané informačné a komunikačné technológie pri vyučovaní a učení sa

- vie používať rôzne vyučovacie programy

- chápe, že je rozdiel medzi reálnym a virtuálnym svetom

- vie, že existujú riziká spojené s používaním internetu a IKT

* **kompetencia učiť sa a učiť**
* má osvojené základy schopnosti sebareflexie pri poznávaní svojich myšlienkových postupov
* uvedomuje si význam vytrvalosti a iniciatívy pre svoj pokrok
* **kompetencia riešiť problémy**

- vníma a sleduje problémové situácie v škole a vo svojom najbližšom okolí, adekvátne

svojej úrovni navrhuje riešenia podľa svojich vedomostí a skúseností z danej oblasti,

- pokúša sa problémy a konflikty vo vzťahoch riešiť primeraným (chápavým

a spolupracujúcim) spôsobom,

* **osobné, sociálne a občianske kompetencie**

- má základy pre smerovanie k pozitívnemu sebaobrazu a sebadôvere,

- uvedomuje si dôležitosť ochrany svojho zdravia a jeho súvislosť s vhodným a aktívnym

trávením voľného času

- dokáže primerane veku odhadnúť dôsledky svojich rozhodnutí a činov,

- uvedomuje si, že má svoje práva a povinnosti,

- má osvojené základy pre efektívnu spoluprácu v skupine,

- dokáže prijímať nové nápady alebo aj sám prichádza s novými nápadmi a postupmi pri

spoločnej práci,

- uvedomuje si význam pozitívnej sociálno-emočnej klímy v triede a svojim konaním

prispieva k dobrým medziľudským vzťahom

* **kompetencia vnímať a chápať kultúru a vyjadrovať sa nástrojmi kultúry**

- dokáže sa vyjadrovať na úrovni základnej kultúrnej gramotnosti prostredníctvom

umeleckých a iných vyjadrovacích prostriedkov,

- uvedomuje si význam umenia a kultúrnej komunikácie vo svojom živote,

- cení si a rešpektuje kultúrno-historické dedičstvo a ľudové tradície,

- rešpektuje vkus iných ľudí a primerane veku dokáže vyjadriť svoj názor a vkusový

postoj,

- ovláda základné pravidlá, normy a zvyky súvisiace s úpravou zovňajšku človeka,

- pozná bežné pravidlá spoločenského kontaktu (etiketu),

- správa sa kultúrne, primerane okolnostiam a situáciám,

- má osvojené základy pre tolerantné a empatické vnímanie prejavov iných kultúr.

1. **Obsahový štandard**

**Prehľad tematických celkov:**

1. **Rodina a spoločnosť:**
* Pozdravy, predstavenie sa
* Frázy: Ako sa voláš?, To je..., kto je to?
* Členovia rodiny
* Osobné údaje
1. **Vzdelávanie:**
* Čísla, farby
* Frázy: Koľko?, aká je to farba?, Čo je to?
* Školské pomôcky
1. **Uprostred multikultúrnej spoločnosti:**
* Zbližovanie kultúr
* Zvyky a tradície
1. **Voľný čas a záľuby**:
* Hračky
* Fráza. Koľko?
1. **Človek a príroda:**
* Zvieratá
* Štruktúra: To je..., To sú...
1. **Ľudské telo, starostlivosť o zdravie**
* Časti tela
* Časti tváre

Prierezové témy, ktoré sú obsiahnuté v predmete:

* Osobnostný a sociálny rozvoj
* Enviromentálna výchova
* Vzťah k manželstvu a rodičovstvu
* Tvorba projektov a prezentačné zručnosti
* Rozvíjanie poriadkumilovnosti a zodpovednosti
* Ochrana života a zdravia
* Multikultúrna výchova
* Finančná gramotnosť
1. **Výkonový štandard**

**Prehľad tematických celkov:**

**Rodina a spoločnosť:**

* Predstaviť sa, pozdraviť, nadviazať kontakt
* Porozumieť príbeh, identifikovať miesto, pochopiť dôležitosť pomáhania
* Pomenovať členov rodiny
* Vedieť sa ospravedlniť

**Vzdelávanie:**

* poznať a používať čísla
* diskutovať o dôležitosti tímovej práci
* diskutovať o odvahe
* pomenovať školské pomôcky
* odpovedať na otázku: Čo je to?
* rozprávať, aké dôležité je podeliť sa

**Uprostred multikultúrnej spoločnosti:**

* dozvedieť sa o zvykoch a tradíciach v UK
* vytvoriť vianočný strom

**Voľný čas a záľuby**:

* pomenovať hračky
* diskutovať o dôležitosti upratovania
* odpovedať na otázku: Koľko?
* používať množné číslo pods. Mien

**Človek a príroda:**

* pomenovať zvieratá
* diskutovať, prečo je dôležité pomáhať ostatným
* rozlišovať zvieratá podľa zvuku

**Ľudské telo, starostlivosť o zdravie**

* pomenovať časti tela a časti tváre
1. **Metódy a formy práce**

Pri vyučovaní je potrebné maximálne vystaviť žiaka cieľovému jazyku zo strany učiteľa a výukových materiálov ( CD, DVD, multimediálnych programov, interaktívnej tabuli, a pod.). Vyučovať v malej komunite s využitím rôznych foriem práce

Pomocou správne zvolených metód treba vytvoriť atmosféru, v ktorej sa dieťa môže učiť s radosťou, bez strachu a stresu, treba využiť a motivovať chuť dieťaťa učiť sa a jeho prirodzenú zvedavosť, treba zohľadňovať potreby dieťaťa a hlavne umožniť sa mu učiť za pomoci všetkých zmyslov, treba dieťa naučiť sa reagovať v anglickom jazyku, aktívne ho používať a postupne sa v jazyku osamostatniť.

**Metódy práce:**

* výklad
* motivačné metódy rozhovoru
* reproduktívne i produktívne metódy upevňovania učiva

demonštračné vizuálne i audiovizuálne metódy

* dramatizačné metódy
* interaktívne metódy
* heuristické metódy projektovej práce

**Formy práce:**

* individuálna
* práca vo dvojiciach
* skupinová práca
* frontálna práca
1. **Učebné zdroje**

Sarah Howel and Lisa Kester-Dodgson- Rainbow Bridge, Oxford University press, ISBN 978-0-19-411841-5

1. **Hodnotenie predmetu**

Pri hodnotení predmetu vychádzame z Metodického pokynu č. 7/2009-R z 28. apríla 2009 na hodnotenie žiakov základnej školy. Anglický jazyk klasifikujeme a to ústnu formu odpovede v škále 1 - 5.

Klasifikáciu obohacujeme aj o slovné hodnotenie :

1. Very good! Veľmi dobré!
2. Good! Dobré!
3. Good but you could do better! Dobré, ale môže to byť lepšie!
4. Try harder you can do it! Usiluj sa viac!

Hodnotíme a klasifikujeme:

* komunikačné zručnosti v jazyku
* jazykové schopnosti
* manuálne zručnosti a ich využitie
* umelecké a psychomotorické schopnosti